Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2409

c) a harmadik oszlop az első oszlopban megjelölt ágazatban vagy alágazatban a 7.12. cikkre alkalmazandó fenntartásokat ismerteti. Azon ágazatok vagy alágazatok tekintetében, amelyekre e megállapodás vonatkozik, és amelyeket ez a jegyzék nem említ, a letelepedés biztosítására nem vállalnak kötelezettséget. A szolgáltatási ágazatokban vállalt egyedi kötelezettségvállalások jegyzéke “1. horizontális kötelezettségvállalások” jegyzékében meghatározott, a kulcsszemélyzetre, a felsőfokú képesítéssel rendelkező gyakornokokra és az üzleti szolgáltatások értékesítőire vonatkozó korlátozások adott esetben a letelepedéssel kapcsolatos egyedi kötelezettségvállalások jegyzékére is vonatkoznak. EU/KR/7-A./MELLÉKLET/hu 252 2. Ez a jegyzék nem terjed ki az olyan ágazatokban történő letelepedésre, amelyekre már vonatkozik a koreai szolgáltató ágazatokban vállalt egyedi kötelezettségvállalások jegyzéke. 3. Azok az intézkedések, amelyek mind a 7.11. cikkel, mind pedig a 7.12. cikkel összeegyeztethetetlenek, a 7.11. cikkre vonatkozó oszlopban vannak felsorolva. Ebben az esetben ezek feltüntetését a 7.12. cikkre vonatkozóan is feltételnek vagy minősítésnek kell tekinteni3. 4. A 7.11. cikktől eltérve a letelepedés jogi formájával kapcsolatos megkülönböztetésmentességi követelményeknek nem kell szerepelniük ebben a jegyzékben ahhoz, hogy azokat Korea fenntartsa vagy elfogadja. 5. Korea semmiféle kötelezettséget sem vállal a 7.18. és 7.19. cikkek alapján a kulcsszemélyzet, a felsőfokú képesítéssel rendelkező gyakornokok és az üzleti szolgáltatások értékesítői tekintetében az olyan gazdasági tevékenységekre, amelyeket a 7.13. cikk alapján nem liberalizáltak. A kulcsszemélyzettel, a felsőfokú képesítéssel rendelkező gyakornokokkal és az üzleti szolgáltatások értékesítőivel kapcsolatos, a 7.18. és 7.19. cikkek szerinti koreai kötelezettségvállalások nem alkalmazandók azokban az esetekben, amikor tervezett ideiglenes jelenlétük vagy annak tényleges hatása zavarja vagy más módon érinti a munkavállalók és a vezetőség közötti bárminemű viták vagy tárgyalások kimenetelét. Korea intézkedéseket hozhat az olyan személyeket érintően, akik a koreai munkaerőpiacon keresnek foglalkoztatást, illetve az állampolgársággal, a lakóhellyel vagy az állandó foglalkoztatással kapcsolatban. E bekezdés alkalmazásában a 7.12. cikk alapján nyújtott elbánás nem kevésbé kedvező, mint az olyan szabadkereskedelmi megállapodásokban foglalt kötelezettségvállalás, amelyeknek Korea részes fele, és amelyek e megállapodás aláírása után lépnek hatályba. EU/KR/7-A./MELLÉKLET/hu 253 A kulcsszemélyzet, a felsőfokú képesítéssel rendelkező gyakornokok és az üzleti szolgáltatások értékesítői körébe tartozó azon személyek, akiknek a belépése és ideiglenes tartózkodása engedélyezett, kötelesek betartani a bevándorlásra és a munkajogra vonatkozó koreai jogszabályokat. 6. Az egyes ágazatok vagy alágazatok kijelölésekor az ISIC rev 3.1 az ENSZ Statisztikai Hivatala által készített, Gazdasági Tevékenységek Nemzetközi Standard Osztályozása: Statistical Papers, M sorozat, N°4, ISIC REV 3.1, 2002; 7. Ez a jegyzék nem tartalmazza a képesítési előírásokkal és eljárásokkal, a műszaki szabványokkal és az engedélyezési előírásokkal és eljárásokkal kapcsolatos intézkedéseket, amennyiben azok nem korlátozzák a piacra jutást vagy a nemzeti elbánást a megállapodás 7.11. és 7.12. cikke értelmében. Azok az intézkedések (pl. engedélyszerzési kötelezettség, egyetemes szolgáltatási kötelezettség, a képesítések elismerésének szükségessége a szabályozott szektorokban, meghatározott vizsgák kötelező letétele, ideértve a nyelvvizsgákat is, megkülönböztetésmentességre vonatkozó követelmények, bizonyos tevékenységek végzésének tilalma környezetvédelmi övezetekben vagy kiemelt történelmi vagy művészeti jelentőségű területeken), még ha nincsenek is felsorolva, mindenképpen alkalmazandók a másik Fél letelepedett vállalkozásaira és befektetőire. 8. A 7.1. cikkek összhangban, ez a jegyzék nem tartalmazza a Korea által nyújtott támogatásokra – ideértve az államilag támogatott hiteleket, garanciákat és biztosítást – vonatkozó intézkedéseket. 9. Az ebből a jegyzékből eredő jogok és kötelezettségek nem automatikusak, és így természetes magánszemélyekre vagy jogi személyekre közvetlenül nem ruháznak jogokat. EU/KR/7-A./MELLÉKLET/hu 254 Ágazat vagy alágazat Piacra jutási korlátok Nemzeti elbánási korlátok AZ EBBEN A JEGYZÉKBEN SZEREPLŐ VALAMENNYI ÁGAZAT Földtulajdon szerzése Nincs kötelezettségvállalás földtulajdon külföldi személyek általi megszerzésére, kivéve hogy jogi személy esetében engedélyhez között a földtulajdon megszerzése, ha a jogi személy:

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes